MUNICIPIUL  TIMISOARA                                                                             APROBAT

DIRECŢIA URBANISM

SERVICIU BANCA DE DATE URBANĂ ŞI CADASTRU                                         PRIMAR
SC2014 - 15717  / 18.06.2014                                                                         NICOLAE ROBU
R E F E R A T

pentru modificarea art.1 din HCLMT nr.356/18.06.2013

Având în vedere adresa Ministerului Finanţelor Publice-Direcţia Generală de Legislaţie şi Reglementare în Domeniul Activelor Statului nr. 526919/17.06.2014, înregistrată la Primăria Municipiului Timişoara cu nr. CP2014-674 / 17.06.2014, în care se fac precizări referitoare la metodologia de trecere a unui bun din domeniul public al Statului Român în domeniul public al unei unităţi administrativ-teritoriale, conform prevederilor Legii 213/1998, este necesară modificarea articolului nr.1 din HCLMT nr.356/18.06.2013.

Terenul cuprins în Anexa 1 la HCLMT 356/2013 este înscris în C.F. 402890 Timişoara (provenit din CF65923), cu nr. top. 30122 şi suprafaţa de 3600 mp, proprietatea Statului Român şi nu face obiectul unor litigii pe rol conform adresei Serviciului Juridic nr. SC2012-21989/24.09.2012 sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adresei cu nr. SC2012-21989/21.09.2012 de la Direcţia Patrimoniu şi adresei cu nr.SC2012-21989/21.09.2012 de la Serviciu Administrare Fond Funciar.

Din analiza extrasului de carte funciară coroborat cu dispoziţiile anexei la Legea 213/1998, privind proprietatea publică şi regimul juridic al acesteia, rezultă că bunul propus spre a fi inclus în domeniul public al Municipiului Timişoara nu este de natură a constitui domeniu public al statului sau al judeţului.
Având în vedere Legea 213/1998, privind proprietatea publică şi regimul juridic al acesteia, conform art. 3, aliniat (4), domeniul public al municipiului este alcătuit din bunuri de uz sau interes public.  Conform art. 21, alin. (2) inventarul bunurilor care alcătuiesc domeniul public al unităţilor administrativ- teritoriale se însuşeşte de către consiliile locale. 
            Propunem emiterea unei hotărâri a Consiliului Local prin care se aprobă modificarea articolului nr. 1 din HCLMT nr.356/18.06.2013 după cum urmează: " Se însuşeşte apartenenţa la domeniul public al Municipiului Timişoara a terenului înscris în Anexa 1 care face parte integrantă din prezenta hotărâre. Se aprobă completarea inventarului bunurilor care alcătuiesc domeniul public al Municipiului Timişoara cu terenul cuprins în Anexa 1 la prezenta hotărâre." Celelalte articole din HCLMT nr.356/18.06.2013 rămân neschimbate.

